text: Politi og SKAT på fælles jagt i Esbjerg
  19 marts 2011 kl. 15.31
  Politi og SKAT omringede i dag havneområdet i Esbjerg. 
  Der var tale om en omfattende razzia, der blandt andet afslørede to illegale flygtninge.
  De to mænd havde gemt sig i en lastbil-trailer - i håb om at komme til England. 
  De blev afsløret i lasten af SKATs store lastbil-scanner.
  
  30 mand i aktion
  30 mand fra politiet og SKAT deltager i den fælles kontrolaktion, der forsætter hen på aftenen lørdag. 
  I forbindelse med aktionen blev et større område ved DFDS-terminalen på havnen i Esbjerg lukket af. 
  Både personer og køretøjer blev kontrolleret for blandt andet narkotika, våben, sprængstoffer og andet farligt gods.
  